Príloha č. 1 
Opis,
podmienky vykonania plnenia 

1.	Opis plnenia: uskutočnenie stavebných prác – položenie dvojvrstvového emulzného mikrokoberca (EM5+EM8) na nanesený spojovací postrek vrátane  vypracovania projektu organizácie dopravy a dočasného dopravného značenia odborne spôsobilou osobou s jeho odsúhlasením Krajským riaditeľstvom Policajného zboru v Košiciach, krajským dopravným inšpektorátom, osadenia/odstránenia dočasného dopravného značenia a dodávky súvisiacich stavebných výrobkov/materiálov s ich dopravou na miesto použitia. Bližšia špecifikácia je uvedená v prílohe č. 2 „Výkaz výmer“.
Potrebné vyspravenie živičného krytu s príp. odfrézovaním a jeho vyčistenie pred položením mikrokoberca zabezpečí verejný obstarávateľ (objednávateľ). 
2.	Miesto vykonania plnenia: Košice, cesta II/547 Čermeľ – Jahodná, podľa požiadavky objednávateľa.
3.	Termín vykonania plnenia: do 20 dní odo dňa doručenia objednávky.
V prípade prerušenia vykonávania plnenia z dôvodov na strane objednávateľa alebo z dôvodu nevhodných poveternostných podmienok alebo iných nepredpokladaných skutočností, bude lehota vykonania plnenia predĺžená o dobu adekvátnu dobe prerušenia plnenia.
4.	Pri vykonávaní plnenia bude zhotoviteľ dodržiavať technické normy, technické podmienky a všeobecne záväzné právne predpisy a nariadenia v platnom znení, najmä: súvisiace technické normy, technické predpisy a podmienky uvedené v TKP MDVRR SR časť 36 Kalové zákryty, Technicko - kvalitatívne podmienky časť 36 Kalové zákryty; MDVRR SR 2014 v rozsahu primeranom k predmetu zákazky, zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhlášku MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhlášku MŽP SR č. 310/2013 Z. z., ktorou sa vykonávajú niektoré ustanovenia zákona o odpadoch, vyhlášku MŽP SR č. 284/2001 Z. z., ktorou sa ustanovuje Katalóg odpadov v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 133/2013 Z. z. o stavebných výrobkoch a o zmene a doplnení niektorých zákonov, zákon NR SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, vyhlášku MV SR č. 121/2002 Z. z. o požiarnej prevencii v znení neskorších predpisov, zákon NR SR č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon), zákony a nariadenia týkajúce sa bezpečnosti a ochrany zdravia, predpisy o bezpečnosti práce a  technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhlášku MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vyhlášku SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhlášku MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zákon č. 387/2006 Z. z. o požiadavkách na zaistenie bezpečnostného a zdravotného označenia pri práci, nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov a.i. súvisiace predpisy.
5.	Zhotoviteľ zodpovedá za to, že dočasné dopravné značenie bude osadené v súlade s povolením vydaným príslušným cestným správnym orgánom (Okresný úrad Košice), zákonom NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov. Zhotoviteľ počas vykonávania plnenia bude zabezpečovať aj údržbu dočasného dopravného značenia a po ukončení plnenia zabezpečí jeho odstránenie. Povolenie príslušného cestného správneho orgánu potrebné k čiastočnej uzávierke cesty II/547 a na osadenie dočasného dopravného značenia si zabezpečí zhotoviteľ.
6.	Zhotoviteľ preukáže úroveň kvality použitých stavebných výrobkov v zmysle zákona NR SR č. 133/2013 Z. z. o stavebných výrobkoch a o zmene a doplnení niektorých zákonov a zákona NR SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
7.	Zhotoviteľ je povinný uhradiť všetky škody na cudzích objektoch, zariadeniach, majetku, zdraví alebo živote osôb, ktoré spôsobí pri vykonávaní plnenia alebo ako jeho dôsledok.
8.	Nebezpečenstvo škody k vykonanému plneniu znáša zhotoviteľ až do okamihu jeho odovzdania a prevzatia.
9.	Povinnosť zhotoviteľa vykonať plnenie bude splnená jeho riadnym odovzdaním a prevzatím na základe odovzdávacieho a preberacieho protokolu/zápisu, ktorý podpíšu poverení zástupcovia objednávateľa a zhotoviteľa.
10.	Zhotoviteľ je povinný najneskôr do troch dní po odovzdaní a prevzatí plnenia miesto plnenia úplne vypratať, odstrániť zvyšný materiál, odpady a pod. a uviesť všetky dotknuté plochy do pôvodného stavu.
11.	Zhotoviteľ zodpovedá za bezpečnosť a ochranu zdravia vlastných pracovníkov a pracovníkov svojich subdodávateľov, za dodržiavanie bezpečnostných predpisov platných pre stavebnú činnosť a činnosť vo výškach, pre prácu so strojmi a na nich, za zabezpečenie a udržiavanie miesta plnenia v zmysle platných právnych predpisov vzťahujúcich sa na bezpečnosť a ochranu zdravia pri práci, za bezpečnosť a ochranu zdravia pri práci v blízkosti trakčného vedenia, za bezpečnosť používaných technických a strojových zariadení, za ochranu životného prostredia a zaistenie bezpečnosti cestnej premávky. Zhotoviteľ bude dodržiavať bezpečnostné a zdravotné zásady a požiadavky týkajúce sa staveniska a bezpečnosti počas vykonávania diela v zmysle platných technických noriem.
12.	Zhotoviteľ bude nakladať s odpadmi v súlade s platnou legislatívou. Zakazuje sa uložiť alebo ponechať odpad na inom mieste ako na mieste na to určenom, zhodnotiť, alebo zneškodniť odpad inak ako v súlade s platnou legislatívou. Držiteľ odpadu je povinný odovzdať odpady len osobe oprávnenej nakladať s odpadmi a dodržiavať ustanovenia zákona o odpadoch, stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov, iný recyklovateľný stavebný odpad neznečistený škodlivinami odovzdať na recykláciu, nerecyklovateľný a nevyužitý stavebný odpad ukladať na riadenú skládku stavebných odpadov, v prípade výskytu nebezpečného odpadu tento odovzdať organizácii s oprávnením podľa platných predpisov. Zhotoviteľ je povinný objednávateľovi predložiť doklad o spôsobe nakladania s odpadmi.